**ESF VAHENDITEST RAHASTATAVA TÄISKASVANUTE TÄIENDUSKOOLITUSE ÕPPEKAVA**

1. **Üldandmed**

|  |  |
| --- | --- |
| Õppeasutus: | Luua Metsanduskool |
| Õppekava nimetus: *(venekeelsetel kursustel nii eesti kui vene keeles)*: | **Metsataimede kasvatamine**  |
| Õppekavarühm: *(täiendus- koolituse standardi järgi)* | Aiandus |
| Õppekeel: | Eesti keel |

1. **Koolituse sihtgrupp ja õpiväljundid**

|  |
| --- |
| **Sihtrühm ja selle kirjeldus ning õppe alustamise nõuded.** *Ära märkida milliste erialaoskuste, haridustaseme või vanusegrupi inimestele koolitus on mõeldud ning milline on optimaalne grupi suurus; ära tuua kas ja millised on nõuded õpingute alustamiseks.* **Sihtrühm:** Metsandus- ja aiandusvaldkonnas töötavad aegunud oskustega või erialase hariduseta isikud, kes kasvatavad või planeerivad alustada metsataimede kasvatamist ettevõtluse vormis. **Grupi suurus: 16 inimest**ESF vahenditest rahastatavate koolituskohtade puhul on eelistatud osalejad, kellel puudub keskharidus või on aegunud oskustega tööealine isik või on isik vanuses 50+.**Õppe alustamise nõuded:** Soovituslikult eelnevad teadmised metsandus- ja/või aiandusvaldkonnas. |
| **Õpiväljundid.** *Õpiväljundid kirjeldatakse kompetentsidena, mis täpsustavad, millised teadmised, oskused ja hoiakud peab õppija omandama õppeprotsessi lõpuks.* 1. planeerib metsataimede paljundamise ja istikute kasvatamise, lähtudes metsataimede tootmise eripärast;
2. lähtudes metsataimede eripärast paljundab generatiivselt (valib taimed ja seemned jm), arvestades paljundusaegu, - tingimusi ja -viise;
3. kasvatab istikuid, lähtudes metsataimede kasvutingimuste nõuetest;
4. hindab istutusmaterjali kvaliteeti;
5. pakendab ja märgistab toodangu, arvestades istutusmaterjali eripära.
 |
| **Õpiväljundite seos kutsestandardi või tasemeõppe õppekavaga.** *Tuua ära vastav kutsestandard ning* ***numbriline viide konkreetsetele kompetentsidele****, mida saavutatakse.*Kutsestandard Aednik, tase 4. Kutsestandardi tähis: 11-17042018-1.3/8kVastutav kutsenõukogu: Toiduainetööstuse ja Põllumajanduse Kutsenõukogu. Otsus: 10/17.04.2018. Kompetents B.2.4 Taimmaterjali paljundamine ja istikute kasvatamine |
| **Põhjendus.** *Tuua põhjendus* *koolituse sihtrühma ja õpiväljundite valiku osas.* OSKA raporti kohaselt vajadus kõigi oskustöötajate järele kasvab metsandussektoris, v.a raietööline. Oskustöötajate vajaduse kasvamise üheks põhjuseks on metsanduse arengukavaga (MAK 2020) seatud suurenevad raiemahud. Kuna raiemahud suurenevad, siis on sellega võrreldavas seoses ka metsade uuendamise maht. Juba mitu aastat ei jätku aga erametsaomanikele metsauuendamiseks vajalikku istutusmaterjali. Valdkonna trend on, et metsataimede kasvatamisega tegelevad paljud raietöölised, kelle töömaht on oluliselt vähenenud seoses harvesterraie suurenemisega. Seega puuduvad paljudel metsataimede kasvatajatel vajalikud teadmised ja oskused metsataimede paljundamisest ja istutusmaterjali kasvatamisest.Põllumajanduse OSKA-raportis on soovitus kutseõppeasutustele suurendada täiskasvanud õppijate jaoks paindlikke spetsialiseerumisvõimalusi lühiajalistel õppekavadel, nt aianduses puukoolitöö ( sisaldab metsataimede kasvatamist).Käesolev kursus on väga oodatud ja 100% positiivse tagasisidega. Kursusel osalejad on olnud kas algajad metsataimekasvatajad või metsataimekasvatajad, kes tunnistavad vajadust teadmiste ja oskuste uuendamise osas.Kursuse praktiline õpe sisaldab õppekäiku, mille vajalikkust ja kasulikkust hindavad osalejad kõrgelt. Nii lühikese kursuse jooksul pole võimalik praktilisi harjutusi täies mahus läbi teha, kuid erinevates metsataimlates saavad õpilased tutvuda metsataimekasvatuse protsessi erinevate etappidega ( nt külv, hooldamine, külmutamine, pakendamine jne). |

1. **Koolituse maht**

|  |  |
| --- | --- |
| **Koolituse kogumaht** akadeemilistes tundides:  | **26** |
| Kontaktõppe maht akadeemilistes tundides: | **26** |
|  sh auditoorse töö maht akadeemilistes tundides: *(õpe loengu, seminari või muus koolis määratud vormis)* | **16** |
|  sh praktilise töö maht akadeemilistes tundides:  (*õpitud teadmiste ja oskuste rakendamine õppekeskkonnas*)  | **10** |
| Koolitaja poolt tagasisidestatava iseseisva töö maht akadeemilistes tundides: | **0** |

1. **Koolituse sisu ja õppekeskkonna kirjeldus ning lõpetamise nõuded**

|  |
| --- |
| **Õppe sisu ja õppekeskkonna kirjeldus.** *Tuua peamised teemad ja alateemad* ***sh eristada auditoorne ja praktiline osa.*** *Esitada õppekeskkonna lühikirjeldus, mis on*  *õpiväljundite saavutamiseks olemas. Loetleda kursuse kohustuslikud õppematerjalid (nt õpikud vmt) kui need on olemas. Kui õppijalt nõutakse mingeid isiklikke õppevahendeid, tuua ka need välja.* **Õppe sisu:** **Auditoorne õpe**1. Metsataimede kasvatamise õiguslikud alused
* Metsa uuendamisel kasutada lubatud kultiveerimismaterjali algmaterjali päritolu, kultiveerimismaterjali tarnimise ja turustamise nõuded
* Taimede paljundamise ja sordikaitse seadus
1. Metsaseemne varumine
* Seemnepuud, seemnepuistud, seemlad
* Seemnevarumine ja viljadest seemnete eraldamine
* Seemnete kvaliteedi määramine ja seemnete säilitamine
1. Kasvatustehnoloogia planeerimine
* Taimla rajamine ja organiseerimine
* Istutusmaterjali liigid
* Istutusmaterjali tootmise tehnoloogiad (paljasjuursete taimede kasvatamine avamaal ja katmikalal. Potitaimede kasvatamine)
1. Istutusmaterjali tootmise agrotehnika
* Metsataimede paljundamine
* Istikute kasvatamine
* Külvide ja puukooli hooldamine
1. Istutusmaterjali kvaliteedinõuded
2. Taimede väljakaevamine, sorteerimine, säilitamine, pakendamine ja märgistamine ning transport
3. Metsataimlas esineda võivad haigused ja kahjurid

**Praktiline õpe**1. Õppekäik vähemalt kolme erinevasse metsataimlasse

**Õppekeskkonna kirjeldus:** Kaasaegsed klassiruumid õppeks vajaliku esitlustehnikaga, kooli puukool-arboreetum, õppekäiguks kooli buss. |
| **Nõuded õppe lõpetamiseks, sh hindamismeetodid ja –kriteeriumid.** *Nõutud on vähemalt 70% kontakttundides osalemine. Kirjeldada,* ***kuidas hinnatakse******õpiväljundite saavutamist****.* Osalemine vähemalt 70% kontakttundides.Õpiväljundite saavutamist hinnatakse juhtumanalüüsiga ( nt konkreetse kultuuri kasvuprotsessi kirjeldus, istutusmaterjalide liikide analüüs, seemnevarumise protsessi kirjeldus jne) õppekäigul. Hinnatakse mitteeristavalt. |

1. **Koolitaja andmed**

|  |
| --- |
| **Koolitaja andmed.** *Tuua ära koolitaja(te) ees- ja perenimi ning kursuse läbiviimiseks vajalikku kompetentsust näitav kvalifikatsioon või vastav õpi- või töökogemuse kirjeldus.***Marje Kask** – Luua Metsanduskooli arboristiõppe koordinaator, metsanduse ja aianduse kutseõpetaja alates 1995.  |

**Õppekava koostajad:**

Marje Kask, kutseõpetaja, marje.kask@luua.ee

Kairit Reiman, koolituskeskuse juht, kairit.reiman@luua.ee